open-index/open-wikipedia-markdown huggingface dataset:
The lady's not for turning

**The lady's not for turning**, ossia *"la sciora la torna mìnga indree"*, a l'è stada 'na fras parnonziada de la Margaret Thatcher a la conferenza del Partii Conservator del 10 de ottober 1980, in risposta ai affermazion di media che nonziaven 'n inversion a U, in ingles "U-turn", di politegh de liberalizzazion e privatizzazion de la Thatcher, che a l'epoca pareven fallimentar e han menaa anca di esponent conservator a domandàlla.

El descors complett, scrivuu del Ronald Millard, l'è staa accolt calorosament cont ona standing ovation de cinch menut. 

## Riferiment
*Le frasi celebri di Margaret Thatcher: «La signora non si volta»
Lògica NOR

Per **lògica NOR** la se intend la possibilità de doperà la porta NOR, vuna di port universal, per simulà tucc i àlter port logich.

Per esempi l'Apollo Guidance Computer, vun di primm sistema embedded, a l'éra faa de circa 5'600 port NOR.

## Esempi
### NOT
A l'è possibil fà su ona porta NOT cont el mett el midemm input in di dò port de la NOR.



File:NOT from NOR.svg|= A NOR A



### OR
Ona porta OR la se pò fà cont la negazion de 'na porta NOR, dònca cont ona NOR classega taccada a 'na NOT.



File:OR from NOR.svg|= ( A NOR B ) NOR ( A NOR B )



### AND
Ona porta AND la se pò fà cont di NOR emulaa colegaa a 'n classich NOR.



File:AND from NOR.svg|= ( A NOR A ) NOR ( B NOR B )



### NAND
Ona porta NAND la se ottegn cont la negazion de 'na porta AND.



File:NAND from NOR.svg|=[ ( A NOR A ) NOR ( B NOR B ) ] NOR 
[ ( A NOR A ) NOR ( B NOR B )



### XNOR

### XOR

## Vos corelaa
*Lògica NAND
David Cameron

El **David Cameron** (Londra, 9 de ottober 1966) l'è 'n politegh britannegh, primm minister dal 11 de magg 2010 al 12 de luj 2016 e leader del Partii Conservator dal 2005 al 2016, quand che l'ha mollaa dopo de l'esit del referendum per la Brexit e l'è staa sostituii de la Theresa May.

El 13 de november del 2023 a l'è faa baron a vitta, inscì de deventà member de la Cambra di Lord e podé vesser nomnad secretari de Stat.
Mader

Una **mader** (del latin *mater*, diminutiv: **mama**) l'è una qualsessia dona qe l'ha metid a'l mond un s'ciet. Ol termen l'è slargad anca ai mader adotive e ai jenitor de sess feminil dei specie animai.

## Vox corelade
* Pader
* Fameia

## Riferiments
*
Pader

Ol **pader** (del latin *pater*, diminutiv: **bobà**, **pà**, **papà**, **popà**, **paparin**, **tata**) l'è ol jenitor mas'c de vun o plu fiœi. Vest qe l'era miga possibel vesser segur del ligam biolojeg, l'era cernid segond dei regole soçai (d'ordinare ol marid de la mader). Inscambe incœ, grazia a la prova del DNA, l'è possibel stabilir la padernitaa biolojega.

## Vox corelade
* Mader
* Fameia

## Riferiments
*
Insemma di part

L**'insemma di part** a l'è l'insemma de tucc i sottainsemma de on daa insemma. A l'è ciamaa anca **insemma potenza**. Per esempi per on insemma **S** faa de \{a, b, c\} i sottinsemma \mathcal{P}(S) a hinn:

* \varnothing (l'insemma voeud)
* \{a\} 
* \{b\}
* \{c\}
* \{a, b\}
* \{a, c\}
* \{b, c\}
* \{a, b, c\} che l'è l'insemma midemm {S}

Donca l'insemma di part a l'è 

:\mathcal{P}(S) = \{\varnothing, \{a\}, \{b\}, \{c\}, \{a, b\}, \{a, c\}, \{b, c\}, S\}

A l'è dimostraa de l'argoment diagonal de Cantor che la cardinalità de P(S) a l'è semper strettament pussee volta de quella de S.

## Riferiment
*Insieme delle parti - Treccani

## Alter progett
Schwarzenberg (familia)

I **Schwarzenberg** a hinn 'na familia nobiliar franco-boema, vuna di pussee antigh e importànt. Incoeu a l'è guidada del Prenzip  Giovann Nepomucen, fioeu del Carla VII de Schwarzenberg, che l'è staa on politegh austro-cecch.

## Alter progett
Vall

Una **vall** l'è una depression slargada ind la superfix terrestre, d'ordinare traversada d'un cors fluvial.

I tipolojie plu comune i è:
* fluviala: la vall l'è staita creada de l'erosion del terren faita dei ague d'un fium; la g'ha i rivade plu irte e ol fond de la vall l'è streit (forma a *V*);
* glaçala: la vall l'è staita creada de l'erosion del terren faita d'un giacer; la g'ha i rivade manc irte e ol fond de la vall l'è plu larg (forma a *U*).

## Riferiments
*  

## Olter projets
Gerhard Schröder

El **Gerhard Schröder** (Mossenberg-Wöhren, 7 de april 1944) a l'è 'n politegh todesch, Canceliee de la Germania dal 1998 al 2005.

L'ha desviluppaa la soa carriera in del Partii Socialdemocrategh de Germania, che l'ha impostaa in su 'n ideja de liberalism social e de terza via. L'ha faa anca di politegh de austerity, ciamaa Agenda 2010.

## Vos corelaa
*Governo Schröder I
*Governo Schröder II
Cardinalità

La **cardinalità** de on insemma finii a l'è el numer di sò element. A l'è indicada 'me |A|, \#(A) o card(A). Di insemma cont la midemma cardinalità se ciamen equipotent.

L'ipotesi del continov, che l'è proppi importanta in matematega, la dis che gh'è nissun insemma de cardinalità in tra la cardinalità de l'insemma di numer naturai, el numerabel, e quella di numer reaj, o ben el continov.

## Riferiment
*Cardinalità - Treccani

## Vos corelaa
*Cardinalità del numerabil
*Cardinalità del continov
Insemma numerabil

On **insemma numerabil** a l'è on insemma finii o che 'l se pò mett in corrispondenza biunivoca cont l'insemma di numer naturai, ossia el gh'ha la cardinalità de \N.

## Riferiment
*Insieme numerabile - Treccani

## Vos corelaa
*Cardinalità del continov
*Paradoss del Grand Hotel de Hilbert
Joséphine, angiol custod

**Joséphine, angiol custod**, in frances *Joséphine, ange gardien*, a l'è 'na serie TV fàda in Franza dal 1997 cont protagonista la Mimie Mathy, che l'è ona nana e la interpreta la figura de 'n angiol custod che, cont i sò poder magich e capacità psicologich, el jutta di personn cont di difficoltà important, che sien per esempi ligaa al razzism, a l'adozion, ai danee o a la familia.
Word (architettura di calcolator)

In l'architettura di calcolator ona **word** (*paròlla*) a l'è 'n unità naturala doperada de 'n architettura per salvà dacc e istruzion. De solit ògni register de 'n processor e de la soa memoria primaria el gh'ha la dimension de la word.
Referendum consultiv del 2018 a Roma

El 11 de november 2018 a Roma el s'è votaa on referendum consultiv in su la possibilità de mett a gara el trasport publegh local, voruu di Radicai italian.

## Quesitt
El referendum, cont on quorum del 33%, a l'è faa de du quesitt:
*El primm el revarda la possibilità de mett a gara e in concorrenza el strapòrt publegh local de la città
*El segond el revarda la possibilità de favorì di servizzi mìnga de linia de strapòrt collettiv affidaa a dì aziend privaa.

## Posizion
### Partii

### Sindacaa

## Resultaa

## Riferiment
*Referendum Atac Roma: tutto quello che c’è da sapere
*Referendum Atac, urne aperte a Roma: i quesiti e le posizioni dei partiti
*Referendum Atac, domenica 11 novembre si vota: Pd e FI per il sì, no di M5S, Lega, Fdi e sindacati
*ATAC: PEGGIO DI COSÌ C’È SOLO IL SÌ. 
*Referendum ATAC: votare NO, ma senza illusioni 
* Perchè dire no alla privatizzazione del trasporto pubblico 
*Parisi scatenato: Privatizzzazione la fake news del PD
*Referendum Atac, sindacati schierati per il No: "Trasporto resti pubblico, è un servizio essenziale"
Partii Comunista di Lavorent (Italia)

El **Partii Comunista di Lavorent** (**Partito Comunista dei Lavoratori** in italian) a l'è 'n partii de estrema sinistra italian, nassuu de vuna di corrent trozkista del Partii de la Refondazion Comunista guidada del Marco Ferrando.

L'è nassuu in del 2006, quand che la Refondazion l'ha s'ceppaa cont el Ferrando e l'ha candidaa no ai elezion. L'è member del Coordinament per la Refondazion de la Quarta Internazionala.
Stack (informatega)

On **stack** a l'è, in informatega, a l'è on tipo de dacc astratt che 'l fonziona cont el principi *Last In First Out*, ossia che l'ultim element mittuu dent a l'è el primm a vess cavaa via de la pila. In d'on stack a l'è possibil fà dò operazion principai: El *push*, che 'l mett dent on element, e 'l *pop*, che 'l cava via el primm element de la pila.

Stack in ingles el voeur dì "pila", in analogia cont di oggett impilaa, indova che 'l primm mittuu sora a l'è el primm a vess tolt via.

## Riferiment
*Cos'è lo stack

## Vos corelaa
*First In First Out
*Stack overflow
*Call stack
*Programmazion orientada al stack
*Heap (strutura di dacc)
Regn de Scozia

Ol **Regn de Scozia** (ingles: *Kingdom of Scotland*; scots: *Kinrick o Scotland*; gaeleg scozes: *Rioghachd na h-Alba*) l'è un regn qe l'è durad del 843 a'l 1707; ol territore l'era de poc plu grand de la Scozia d'incœ, cond anca plu de 790 isole.

Intra 'l XIII e 'l XIV secol g'è staite i guerre d'indipendenza de la Scozia contra i invasor ingles, guidade del William Wallace e, plu tarde, del Robert Bruce, qe al sarà incoronad come Robert I de Scozia.

Del 1482, despò de la conquista inglesa de Berwick-upon-Tweed, ol territore del regn l'è deventad compagn de qell de la Scozia d'incœ. Ind el 1707 l'è stait jontad a'l Regn d'Ingilterra, e insema i ha fait ol Regn de la Granda Bretagna, secondo i condizion de l'At de Union.

Inants de Edimburg, la citaa plu granda del pais, i capitai de la Scozia i è staite Scone, Dunfermline e Stirling.
Bandera de la Scozia

La **bandera de la Scozia** l'è faita d'una crox de Sant Andrea (sant protetor de la Scozia) d'arjent, in su fond blœ. Ind i secoi ol blœ l'è passad del vesser plussee arent a'l color del ciel (e donca plu ciar) a'l blu marin d'incœ. L'è ciamada *St. Andrew's Cross* o *Saltire*.

L'è una dei bandere qe i fa su la *[[Union Jack]]*.

## Galleria

File:Flag of Scotland (traditional).svg|Vegia version de la bandera
File:Royal Banner of Scotland.svg|Bandera cond el stendard real
Program counter

El **program counter**, ciamaa anca **instruction pointer**, a l'è on register de la CPU che 'l gh'ha dent l'adressa de memoria de la prossima istruzion de eseguì.

## Esempi
Chichinscì a vedom on semplis programma per el processor LC-3 che 'l azzera on register per poeu scrivegh denter 1. 

Se pò vedè donca che, in questa architettura, al program counter a l'è immediatament sommada l'unità per rivà a la cella dopo e a la fin di operazion a l'è mandaa innanz. Cont di operazion de salt a l'è possibil mudàll.

## Riferiment
*Il Program Counter
## Vos corelaa
*Instruction register
Memory address register

El **memory address register** (MAR) a l'è on register de la CPU che 'l gh'ha dent l'adressa de memoria indova che la CPU la gh'ha de vardà, per poeu salvài in del MDR, o salvà di infxormazion.

## Esempi
Vedom on esempi de programma che 'l legg ona cella de memoria e la carega in d'on register, scrivuu in assembly LC-3. L'è post che in R1 el gh'è de mett el valor e in R2 la gh'è l'adressa de memoria de legg, femm che l'è x35AB:

### Not


## Vos corelaa
*Memory data register
Adressa de memoria

On**'adressa de memoria** a l'è 'na referenza a 'na specifica locazion de memoria reppresentaa 'me di numer a longhezza fissa e trattaa 'me numer sènza segn. A hinn doperaa soratutt per permètt ai vari part de la macchina de lavorà e de savè indova hinn i sò dacc.

In d'on processor fondaa in sui register el memory address register a l'è dedicaa a contegnì l'adressa de memoria del register de legg o scriv.

## Riferiment
*Pointers

## Vos corelaa
*Pontator (programmazion)
*Paging
*Maner de adressament
*Spazzi di adress
Gran Consili del Fassism

El **Gran Consili del Fassism** (*Gran Consiglio del Fascismo* in italian) a l'è staa el massim orghen delle Partii Nazional Fassista dal 1923 e dopo massim orghen del noeuv Stat fassista in del 1928. I sò riunion eren faa al Palazz Venezia de Roma.

## Vos corelaa
*Orden del dì Grandi
Intel 4004

L**'Intel 4004** a l'è staa el primm microprocessor de la storia de l'informatega, progettaa per la Intel del Federico Faggin, leader del progett, del Ted Hoff e del Stanley Mazor, sortii al publegh el 15 de november 1971 e restaa in commercc finna al 1981. In principi doperaa di calcolatris de la Busicom, l'è staa poeu faa 'n accord per doperàll anca in di computer in cambi de 'na riduzion del prezzi di component.

## Storia
I computer e i calcolatris elettronich de l'epoca gh'even la CPU fada in component discrett. El team de la Intel el studiava de temp la possibilità de mett la logica in d'on unich chip, ma el resta bloccaa finna al rivà del fisich Federico Faggin, espert di semiconduttor, che l'ha daa 'na svolta al progett, pensaa per la calcolatris elettronega Busicom 141-PF, ispirada a nivell de architettura a la Programma 101, computer de tavol de mità agn '60.

Degià che l'architettura voruda de la Busicom l'avaria domandaa on processor cont 40 pin el team el decid de partì la calcolatris in quatter chip: La ROM (4001), la RAM (4002), i register a scorriment (4003) e 'l processor (4004). A nivell software a l'è staa tutt implementaa 'me macchina a stat finii.

In del 2006 Intel, per i 35 agn del processor, la mett in del publich domini el manual e i progett del processor, el 15 de ottober 2010 Faggin, Hoff e Mazor riceven del Barack Obama la Medaja Nazionala per la Tecnologia e l'Innovazion.

## Architettura
El processor el fonzionava a 4 bit e cont on clock de 740 kHz e 'l gh'aveva 16 register general purpose de 4 bit, che pòden operà anca 'me 8 de 8 bit, on accumulator de 4 bit, on program counter de 12 bit e on stack a trii nivell de 12 bit ciascun.

Cont el processor a l'era possibil indirizzà finna a 4096 word de 8 bit 'me ROM e 1280 word de 4 bit per la RAM.

### Set di istruzion
El set di istruzion a l'era faa de 46 istruzion, de vun o du bit, che permetteven de spostà di dacc, de fà di operazion de aritmetica, operazion de controll del fluss e de l'I/O. I dacc se podeven indirizzà in manera immediada, diretta o indiretta.

## Riferiment
*Intel 4004 – The First Commercial Integrated Circuit Central Processing Unit
*Intel 4004 microprocessor architecture
*Inventing The Microprocessor: The Intel 4004

## Vos corelaa
*Intel 4040
*Intel 8008
Legg de Moore

Per **legg de Moore** se intend on enunciaa del Gordon Moore, cofondator de Intel, che l'ipotizza on raddoppià del numer di transistor in di microprocessor circa ogni du agn o, in la version del David House, commercial de la Intel, ogni 18 mes.
Bandera del Regn Unid

La **bandera del Regn Unid** (ciamada **Union Flag** o, plussee spantegad, **Union Jack**) l'è formada de l'union dei bandere de l'Ingilterra, de la Scozia e del regn d'Irlanda, tre dei quater nazion (manc ol Galles) qe i forma ol Regn Unid. L'è staita adotada ind el 1801, despò de l'At de Union dei Regn d'Ingilterra e d'Irlanda, jondads per formar ol Regn Unid de la Granda Bretagna e Irlanda. L'è staita anca la bandera de l'Imper Britaneg, e a'l dé d'incœ l'è anc'mò ofiçala o quase-ofiçala ind un quai pais del Commonwealth.

## Galleria

File:Flags of the Union Jack.png|Creazion de la bandera
File:Royal standard of the United Kingdom.svg|Stendard real
Porta XNOR

La **porta XNOR** a l'è 'na porta logica fàda su de 'na porta XOR negada.

## Tavola de la verità

## Riferiment
*Basic Gates and Functions 

## Vos corelaa
*Porta NOR
*Porta XOR
First In First Out

**First In First Out** (*FIFO*) a l'è on sistema per gestì ona coa de robb, soratutt in informatega ma di voeult anca in la gestion di magazzin, indova che el primm element mittuu dent a l'è el primm a vess cavaa via.

## Vos corelaa
*Last In First Out
Memory data register

El **Memory data register**, ciamaa anca **register tampon**, a l'è on register de la CPU che 'l gh'ha dent i dacc de doperà in quell moment de l'ALU, tipicament quej contegnuu in del register adressaa in del memory address register.

## Riferiment
*Memory Data Register

## Vos corelaa
*Memory address register
Instruction register

On **instruction register** (*register di istruzion* in lombard) a l'è on register de la CPU, part de la soa unità de controll, doperaa per contegnì l'istruzion che l'è dree a vess eseguida o decodifegada, e la tegn dent finna a la fin de l'esecuzion, che la pò mettegh anca on bon numer de cicli.

I processor pussee compless gh'hann ona pipeline di istruzion, che la permett de parallelizzà el lavorà del processor in tra i fas different de l'esecuzion del ciclo di istruzion, e donca gh'è pussee instruction register.

## Esempi de esecuzion
Chichinscì a vedom on semplis esempi, faa cont el LC-3, de programma che 'l complementa a du on numer in del register R0, per vedè 'me che hinn i register interessaa.

L'è daa cas che in R0 el gh'è giamò on numer e che el program counter el sia mituu a x3000:

In l'IR el gh'è semper, donca, el numer che 'l reppresenta l'istruzion che l'è in quell moment gestida del processor. 

## Riferiment
*Instruction register

## Vos corelaa
*Instruction pointer
*Pipeline di istruzion
Zaira Nara

**Zaira Nara** (Boulogne Sur Mer,  Pruvincia de Buenos Aires, Argentina, 15 de agost dal 1988) l'é 'na mudela argentina. L'é la suréla de Wanda Nara.

## I só laurà
### Teáter
* *Anacondas para Todos con Xampe Lampe* (2004)
* *Planeta Show* (2008)
* *El Libro de la Selva* (2008)
* *El último vuelo del día* (2008)
* *La Noche de Giglio* (2008)
* *Enamorada de Ramón* (2009)
* *Los locos Grimaldi* (2013-2014)
### Televisión
* *Música total* (2006)
* *El último vuelo del día* (2008)
* *Animérica* (2009)
* *Justo a tiempo* (2009-2010)
* *Justo a tiempo España* (2010)
* *Bailando 2010* (2010)
* *La Cocina del Show* (2010)
* *Bailando 2011* (2011)
* *Tendencia* (2012)
* *Todos Contentos y bastante locos* (2013)
* *Tu Mejor Sábado* (2014-2015)
* *Tu Mejor Domingo* (2015)
* *Morfi Cafe* (2016-2017)
* *Morfi, todos a la mesa* (2017-2019)
* *La Fiesta de Morfi* (2017)
* *Cortá por Lozano* (2018-2019)
* *Martín Fierro, alfombra roja* (2019)

## Riferimént

## Ligam de föra
* Scheda de Zaira Nara in sül Multi Talent Agency
* Scheda de Zaira Nara in sül IMDB
Songun

El **Songun** a l'è 'na politega de la Corea del Nord che la mett l'Armada Popolar de Corea ai vertis di affar del Stat e de l'allocazion di resors, mittuda in di primm agn del governo del Kim Jong-il.

## Vos corelaa
*Juche
Opcode

L**'opcode** a l'è on tocch de l'istruzion in lenguagg macchina che 'l specifica l'operazion che la CPU la gh'ha de eseguì, specificada in l'Instruction Set Architecture del processor. De solit oltra a l'opcode on'operazion la gh'ha di operand, che però pòden vess implicit (per esempi in d'on quaj lenguagg se gh'è nagòtt specificaa l'operazion a l'è fada in automatich in su l'accumulator) o anca vessegh no.

## Riferiment
*Machine Language for Beginners - Introduction
## Vos corelaa
*Illegal opcode
Succession de Cauchy

In matematega ona **succession de Cauchy** a l'è ona succession tal che, comunque a l'è fissada ona distanza arbitratiament piscininna \varepsilon >0, dopo de on cert pont i cobbi di element i gh'ha 'na distanza pussee bassa de \varepsilon.

## Riferiment
*Successioni di Cauchy

## Vos corelaa
*Criteri de convergenza de Cauchy
Deus vult

***Deus vult*** (*Deus lo vult* in bass latin; *Deus lo volt* in antig ocitan; *Deus le veult* in antig frances; *Dé al le vœl* in lombard) l'è una espression latina, nassida comè cridor de bataia despò de la ciamada de la Prima Croxada faita del Papa Urban II a'l Concili de Clermont.

Ind la so variazion *Deus lo vult* l'è drovada comè mot del Orden equester del Sant Sepolqer de Jerusalem, un orden de cavalleria catoleg.

## Note

## Riferiments
Marco Minniti

**Marco Minniti** (Regg Calabria, 6 de giugn 1956) a l'è on politegh italian, minister di interni del governo Gentiloni, dal 12 dicember 2016 al 1 de giugn 2018. In di governi Letta e Renzi l'era sottasegretari cont delega ai servizzi secrett.
Instruction set architecture

On **instruction set architecture** a l'è on modell astratt de computer, che 'l specifica i robb fondamentaj, 'me i opcode, la dimension di word e di register, che el programmator el gh'ha de savè per programmà. Ogni ISA la pò vess implementada in manera differenta, per esempi cont di component divers per risparmià, e on codes scrivuu per on'implementazion a l'è bon de girà in su 'n altra implementazion de la midemma ISA.
Ligera

La **ligera** (anca *linsgera*) a l'éra la classega criminalità organizada de Milan, che la recojeva gent 'me rapinator, taccheggiator, spacciator e biscazziee, descomparida intorna a la mità del secol quell de vint, sostituida de la criminalità organizada del sud 'me la mafia.

El nomm el podaría derivà de la bassa considerazion di sò crimen, valutaa linger de la gent, o de la contrazion de "dent de la legg".

## In la coltura popolar
El mond de la ligera a l'era vist cont romanticism di milanes e l'è citaa in d'on poo de canzon popolar 'me Porta Romana bella e Ma mi. I sò member eren ciamaa "locch".

## Vos corelaa
*Renato Vallanzasca
*Banda de la Comasina
Pontator (programmazion)

On **pontator** a l'è, in programmazion, on oggett che 'l gh'ha dent l'adressa de memoria de 'n àlter oggett.

On pontator el referenzia 'na cella de memoria e l'andà a legg el sò contegnuu a l'è ciamaa dereferenziazion.

Doperà i pontator el permètt, per esempi, de gestì di struttur iterabij in manera pussee svelta e potenta.

## Riferiment
*COMPRENDERE I PUNTATORI C/C++ • PUNTATORI I

## Vos corelaa
*Variabil (programmazion)
*Pontator a fonzion
*Referenza (informatega)
Programmazion

La **programmazion** a l'è el process de creà on programma eseguibel per i computer, tecnega che la gh'ha dent dònca di studi de algoritmega, de informatega e de logica.

## Vos corelaa
*Programmazion imperativa
*Programmazion strutturada
*Programmazion orientada ai oggett
*Lenguagg de programmazion
*Programmator
Nazionalsocialism

El **nazionalsocialism**, ciamaa anca **nazism**, a l'è 'n ideja politega che la gh'ha avuu la soa massima diffusion in Europa lì adree a la mità del secol quell de 20 e caratterizzada de 'na vision nazionalista, totalitaria, statalista e razzista.

El sò massim esponent a l'è staa Adolf Hitler, lider del Partii Nazionalsocialista di Lavorent Todesch e cancelliee de la Germania dal 1933 al 1945, quand che i Liaa l'han vinciud in la segonda guerra mondiala, de lù provocada cont l'invasion de la Polonia, e lu el s'è mazzà.

## Vos corelaa
* Socialism nazional
* Fassism
* Arbeit macht frei
Antonio Martino

L**'Antonio Martino** (Messina, 22 de dicember 1942 - Roma, 5 de marz 2022) a l'è staa 'n politegh italian, deputaa dal 1994 al 2018 e minister in di governi Berlusconi I e II.

## Biografia
Fioeu del Gaetano Martino e de Alberta Stagno d'Alcontres, el nass e 'l cress a Messina, per poeu trasferìss a Roma.

Dòpo de 'na bona carriera universitaria, el se candida secretari del Partii Liberal Italian, ma el perd.

A fin 1993 a l'è in tra i fondator de Forza Italia, cont la tessera numer 2. Dòpo de la vittoria del Berlusconi in del 1994 a l'è nominaa Minister di Affari Forest.

Dal 2001 al 2006 l'è Minister de la Defensa, roeul indova che 'l decid de anticipà la sospension de la leva al 2004 cont la legg Martino.

In di elezion del 2018 el scerniss de corr no.

El moeur a Roma el 5 de marz 2022.

## Pensee econòmich
Martino el se ciama "semplicement liberal" e 'l se ispira al Milton Friedman.

El sostegn che i politegh statalista, che sien applicaa in d'ona società democratega, fassista o marxista, fallissen prima che per di reson tecnegh-economegh per di reson etich, degià che dann a 'n oligarchia el poder de scernì per tucc i personn, retegnuu mìnga bon de pensà per lor midemm.

## Vos corelaa
*Legg Martino
Teorema de Cantor

In matematega el **Teorema de Cantor** l'afferma che daa on insemma de 'na quajsevoeur cardinalità el gh'è semper on insemma cont ona cardinalità pussee volta e che pussee precisament l'insemma di part el gh'ha semper 'na cardinalità pussee volta.

## Riferiment
*Teorema di Cantor - IIS Alessandrini 

## Vos corelaa
*Paradoss de l'ipergioeugh
Semafer ferroviari

On **semafer ferroviari** a l'è on segnal ferroviari, meccanich, elettrich o luminos, doperaa per regolà la circolazion di treni.

I primm semafer eren meccanich e giraa a man del personal de stazion, hinn staa poeu mittuu di semafer elettrich, de che el moviment a l'era comandaa a distanza: Incoeu a hinn pussee doperaa di semafer luminos.

## Galleria di foto

File:FCL Segnale a disco.JPG|Segnal a disch in Calabria, vuna di formi pussee primordiai de segnalament
File:Mechanical-signalling-north-geelong.jpg|Segnal meccanich in Australia
File:Rail-semaphore-signal-Dave-F.jpg|Segnal elettrich ingles cont di lus per la visibilità notturna
File:Casale Monferrato (AL) - ALn 668 segnale.jpg|Segnal elettrich de avvis italian cont ona ALn 668 in passagg
File:Hejčín, vlak k Nové Ulici.jpg|Segnal luminos cecch cont on Regionova arent
File:Bologna Cle dwarf PL signal 2012a.jpg|Segnal luminos bass (in gergh "marmotta") in Italia, a Bologna


## Vos corelaa
*Semafer
Marcia a vista

La **marcia a vista** a l'è el sistema de condotta di rotabij in su strada o ferrovia indova che 'l conduttor el stabiliss la velocità per podè fermàss in cas de pericol o ostacol in su la via. Praticament tucc i mezz su roeuda gommada viaggen a vista, inscì 'me la pupart di tram. De solit, inveci, i treni viaggen a segnalament, anca se gh'è di situazion de marcia a vista, per esempi el ross permissiv, doperaa soratutt in di lign a bassa velocità.
Automatic Train Protection

**Automatic Train Protection** a l'è on sistema de protezion ferroviaria che 'l controlla costantement che la velocità del treno la sibia dent di limit daa del segnalament ferroviari e, se l'è mìnga inscì, el frena el treno.

## Vos corelaa
*Freno d'emergenza
Flora (metropolitana de Praga)

**Flora ** a l'è 'na stazion de la Linia A de la metropolitana de Praga.

## Servizzi
 Biliettaria

## Interscambi
 Fermada de l'autobus

## Alter progett
Nádraží Holešovice (metropolitana de Praga)

**Nádraží Holešovice ** a l'è 'na stazion de la Linia C de la metropolitana de Praga.

## Servizzi
 Biliettaria
 Stazion cont accessibilità

## Interscambi
 Stazion de Praga Holešovice
 Fermada di tram
 Fermada de l'autobus
Macchinista

El **macchinista** a l'è la persona che la guìda on treno e che la se occupa de controllà el respett de la velocità massima e del segnalament. L'è despess assistii di alter figur, a segonda del sistema ferroviari, 'me el capotreno, el foeughista, el frenista o el controllor.
Yandere

**Yandere** a l'è on termen giappones doperaa per riferiss al stereotip de 'n personagg in apparenza dolz ma che in realtà a l'è ossessionaa del personagg de che l'è interessaa e l'è pront a fà di att violent e brutaj contra di personn che attacchen el sò amaa o che hinn interessaa a lu.

L'esempi pussee famos a l'è el personagg de Mirai Nikki Yuno Gasai.

## Vos corelaa
*Yandere Simulator
*Tsundere
Ken Berry

El **Kenneth Ronald** "**Ken**" **Berry** (Moline, Illinois, 3 de november del 1933 – Burbank, California, 1 de dicember del 2018) l'è staa on comegh e attor american.
Yandere Simulator

**Yandere Simulator** a l'è on videogioeugh de azion in desvilupp  de YandereDev dal 2014. L'è 'n simulator de 'na tosetta, Ayano Aishi, che l'è 'na yandere e la gh'ha de eliminà, violentement o mìnga, i sò rivaj in la conquista del senpai, el sò amaa.
Regola del Billy Graham

La **regola del Billy Graham** a l'è una pratega dovrada intra i guide de sess masqil dei protestant evanjeleg, qe i far la cerna de passar miga del temp deperlor cond una fomna qe la sies miga la so moier. La ciapa ol nom del Billy Graham, vun de qei qe i ha inxubid la pratega, anca se ind i ultem temp l'è staita anca ciamada **regola del [[Mike Pence]]**.

L'è adotada comè un segn de integritaa, per sqivar la tentazion sessuala e qualsessia dube in su la condota; segond i contrare la saress sessista.

## Riferiments
Moier

Una **moier** o **mier** (anca *dona*) , del latin *mŭlier*, ciamada anca **sposa**, l'è una dona qe la s'è unida in matrimone.

Ind el parlar comun despess l'è dovrada una perifras formada del ajetiv possesiv e ol termen jenereg **dona** o **fomna**: la mè/to/so fomna.

## Pajine correlade
* Marid
* Matrimone
* Fameia
Marid

Un **marid**, ciamad anca **spos**, l'è un om qe al s'è unid in matrimone.

Ind el parlar comun despess l'è dovrada una perifras formada del ajetiv possesiv e ol termen jenereg **om** : ol mè/to/so om.

## Pajine correlade
* Moier
* Matrimone
* Fameia
Segnal ferroviari

On **segnal ferroviari** a l'è on manufatt mittuu arent a 'na linia ferroviaria per informà i macchinista in sul stat de la linia e i orden de seguì.

## Vos corelaa
*Segnalament ferroviari
Red Star OS

**Red Star OS** a l'è el sistema operativ de la Corea del Nord, desviluppaa dal 2002 dal Korea Computer Center per sostituì i sistema operativ occidentai in sui computer del Paes.

## Specìfich
Red Star OS el deriva de Fedora e 'l gh'ha dent el browser Naenara, version modifegada de Firefox bona de navegà in sul Kwangmyong, on editor de test, 'na suite de offizi, on client mail, di player per audio e video e di videogioeugh. El gh'ha dent anca Wine, che 'l permett de eseguì la pupart di software per Windows in sul Linux.

## Version
### Version 1
La prima version a l'è sortida in del 2008 e l'era graficament ispirada al Windows XP. La gh'eva dent 'na suite per l'offizi, el browser Naenara e Wine. Nissuna version del sistema a l'è stada portada in Occident.

### Version 2
La version 2 a l'è sortida in del 2009 e l'éra sèmper ispirada a Windows XP. L'éra venduda a 2000 Won, circa 15 dollar.

### Version 3
La version 3, relassada in del 2012, la mett on design ispiraa al Mac OS e 'l support a IPv6. Di fonzion de sorvelianza de l'utent a hinn preinstallaa in del sistema, 'me la firma de tucc i fìle vist del sistema, la protezion di fonzion de sorvelianza e l'access de root negaa.

### Version 4
De la version 4 se sa pocch e se pènsa che la sia in test dal 2017: A l'è segnada in di header di server de la Air Koryo. In del 2020 un giornal de la Corea del Sud el deciara de avè ottegnuu 'na cobbia del sistema e l'ha daa foeura di articoi.

## Vos corelaa
*Kwangmyong
*Naenara (browser)
Rachel Maddow

El **Rachel Anne Maddow** (Castro Valley, California, 1 de april del 1973) l'è on comegh e attor american.
Lawrence O'Donnell

El **Lawrence Francis O'Donnell, Jr.** (Boston, Massachusetts, 7 de november del 1951) l'è on comegh e attor american.
Moviment di gilet giald

El **moviment di gilet giald** a l'è on moviment de protesta nassuu in Franza a november 2018 per protestà contra de 'n aument di accis in sul carburant e che l'ha domandaa anca i dimission del president frances Emmanuel Macron. El moviment l'ha vist poeu 'n adesion di estremista de destra e sinistra e di alter propost 'me l'introduzion del salari minim e massim, la risoluzion del problema di clochard, 'n imposta sul reddit fortement progressiva, tass pussee volt per i grand società, sistema di pension socializzaa cont ona pension minima pussee volta, la fin di delocalizzazion, de l'austerità e di politegh pussee soldai e integrativ per i immigraa.

I protest di gilet giald, simbol scernuu per la soa volta disponibilità, degià che l'è obbligatori per tucc i veicoi, e per el cost bass, han menaa a 'na moratoria de 'n applicazion de l'accisa e a la mort de quatter personn in di protest.

## Riferiment
*Tutte le richieste dei gilet gialli
*Destra e sinistra unite contro Macron I gilet gialli compattano la Francia
## Vos corelaa
*Protest sociai in Italia del 2013
Stat sovran

On **Stat sovran** a l'è on Stat che l'è reppresentaa de 'n governo central che 'l esercita la sovranità in su 'n territori definii e che l'è minga soggett a l'autorità de 'n alter Stat o governo, 'me che 'l pò succed cont on Stat federaa. I caratteristegh de 'n Stat sovran a hinn 'na popolazion permanenta, on territori definii, on governo unich e la capacità de 'vègh di relazion diplomatich cont di alter Stat sovran.

## Vos corelaa
*Mandaa esclusiv
Cicolat

El **cicolat** a l'è 'n mangià che 'l deriva di somenze de l'alber del cacao, spantegad e mangiad in del mond intregh. A segonda de la qualità de la produzzion el pò vesser fad con la pasta de cacao o cont la polver messedada al buter de cacao. A gh'è anca el cicolat bianch, che 'l gh'ha no dent la polver e donca l'è bianch.

## Alter proget

## Vos corelade
*Theobroma cacao
*Cicolism
*Teobromina
Noam Chomsky

El **Noam Avram Chomsky** (Filadelfia, 7 de dicember 1928) a l'è on filosof e lenguista american, attiv anca in del camp de la politega. L'è recognosuu 'me fondator de la grammatega trasformazionala, vuna di revoluzion pussee grand del secol quell de 20 in del camp di lengov.

## Vos corelaa
*Grammatega de Chomsky
Ken Page

El **Kenneth** "**Ken**" **Page** (St. Louis, Missouri, 20 de genar del 1954 e l’è mort el 30 setember del 2024) l'è staa on comegh e atur american.
Arirang (smartphone)

**Arirang** a l'è on smartphone de la Corea del Nord nonziaa in del 2013 per i utent Koryolink. La KCNA l'ha deciaraa che l'è faa intregament in Corea del Nord e che 'l gh'ha on bon touch screen e 'na bona fotocamera. 

In del 2017 a l'è stada relassada 'na version noeuva, pussee giornada e bona de connettés al WiFi publegh.

## Vos corelaa
*Samjiyon (tablet)
*Notel
Jay Leno

El **James Douglas Muir** "**Jay**" **Leno** (New Rochelle, New York, 28 de april del 1950) l'è on comegh e attor american.
Quarter di Olm

El **quarter di Olm**, in italian *Quartiere degli Olmi*, a l'è 'n quarter de edilizia publega in l'estremità occidentala de Milan, compres in del Municipi 7. Faa su in di agn '60 del secol quell de 20, el gh'ha circa 8'000 abitant.

El confina cont Cesan Boscon, Bagg e Muggian. Cont l'autobus urban 63 el se pò rivàgh in 10 menut de la stazion de Bisceglie de la metropolitana.

In la zona la gh'è la Gesa de la Madonna de la Fed.
Operazion bit per bit

On**'operazion bit per bit** (*bitwise* in ingles) a l'è 'n operazion fada in su vun o pussee vettor de cifer binari che l'è fada a nivell de bit, donca bit per bit. A hinn soratutt di operazion logich ma gh'è anca di operazion de shift, che sposten de post i bit.
Eupen

**Eupen** a l'è 'na città del Belgi, part de la Vallonia e capitala de la Comunità Germanofona del Belgi. Città de lengua todesca, l'è stada dada al Belgi cont el Trattaa de Versailles e la cession l'è stada confermada dòpo de la segonda guerra mondiala.

## Edifizzi e infrastruttur
* Stazion de Eupen
* Gesa de San Nicolò
* Kehrwegstadion 
* Birreria de Eupen
Passaport nordcorean

El **passaport nordcorean** a l'è el passaport che el governo de la Republega Democratega Popolara de Corea el dà foeura per permetégh ai so citadin de andà foeura del Paes. Vist che el governo de la Corea del Nord ghe permet de rari a la sgent de sortì del stat, inn poch i citadin a havéghel e se pensa che i passaport ordinari inn de dà indree quand che se torna.

Al 2025 cont el passaport nordcorean se poden visità 40 Paes senza el vidi d'ingress.

## Riferiment
*North Korea’s passports, and how they use them

## Vos corelade
*Passaport sudcorean
Jim Florentine

El **James** "**'Jim**" **Florentine** (Brooklyn, New York, 18 de agost del 1964) l'è on comegh e attor american.
Sankt Vith

**Sankt Vith** (che in francés el se ciama *Saint-Vith*, ussia San Vitt) a l'è 'na città del Belgi, fa part de la Vallonia e l'è vun dei cumün de la Cumünità Germanofuna del Belgi. L'è un cumün de lengua tudesca e 'l gh'ha 9.682 abitant al 2018. 

In tra i monüment gh'è la gesa de San Vito che l'è stada fabricada dopo de la Segónda guèra mondiàl perchè la gesa püssee antica l'era stata  destrügada durant d'un bumbardament.
ProDG

**proDG** a l'è 'n partii politegh belga de center-destra liberal e regionalista, attiv in la Comunità Germanofona del Belgi. Guidaa de l'Oliver Paasch, l'è member de la Lianza Libera Europea e l'ha recolt, in del 2009, l'eredità de la pupart di partii germanofen de la zona.

## Vos corelaa
*Partii Cristian Social (Belgi)
*Ecolo
*Partii per la Libertà e el Progress
Parlament de la Comunità Germanofona del Belgi

El **Parlament de la [[Comunità Germanofona del Belgi]]**, in todesch *Parlament der Deutschsprachigen Gemeinschaft*, a l'è el parlament monocameral che 'l reppresenta el tocch de lengua todesca del Belgi.

In tra i sò compit gh'è l'elezion del del governo, la soa supervision, l'adozion di decrett boni per la comunità todesca e la preparazion del budget annual.

L'è elegiuu ògni 5 agn, insemma al Parlament europee, e 'l gh'ha la soa sed a Eupen.

## Composizion

*Maggioranza
** ProDG (6)
** Partii Socialista (4)
** Partii per la Libertà e el Progress (4)
*Opposizion
** Partii Cristian Social (7)
** Ecolo (2)
** Vivant (2)

## Vos corelaa
*Parlament de la Comunità Francofona del Belgi
Vivant

**Vivant** a l'è on partii socioliberal del Belgi, fondaa in del 1997 del milionari Roland Duchâtelet. Vivant a l'è 'n acronim de *Voor Individuele Vrijheid en Arbeid in een Nieuwe toekomst*, ossia *Per la libertà individuala e l'impegn per on noeuv futur*.

El partii el sostegn fortement i politegh de multilenguism, e de facc el gh'ha on bon support in la comunità de lengua todesca. L'insubiss anca on reddit de bas per tucc, part del stipendi minin, el spostà di tass del lavorà in sul consumator final, la democrazia diretta e 'n sistema fiscal fondaa in su la flat tax ogni mes di salari, cont ona no tax area sotta i 1'350€ e 'l 50% di tass per i quott sora e l'è moderatament euroscettich.

In la pupart di cas a l'è liaa di Liberai e Democrategh Fiammingh Vert, de che 'l condivid la pupart di mesur.
Oliver Paasch

**Oliver Paasch** (Malmedy, 21 ottober 1971) a l'è 'n politegh belga, fondator in del 2008 de ProDG e dal 2014 Minister President de la Comunità Germanofona del Belgi. L'è member del Parlament dal 1997 e del Governo dal 2004.
Stazion de Dorasan

La **stazion de Dorasan** a l'è 'na stazion ferroviaria de la Corea del Sud in su la linia Gyeongui, a circa 600 meter del confin sud de la zona demilitarizzada coreana.

A l'è servida di treni suburban Tonggeun e l'è anca connettuda a la red de la Corea del Nord in su la linia P'yŏngbu, che però l'è mìnga in servizzi regolàr. Vista la posizion a l'è retegnuda on simbol de l'unificazion coreana.

## Storia
Dal 11 de april 2001 l'è verta la stazion. Dal 11 de dicember 2007 a hinn vert i binari per el Nord e hinn staa doperaa per di treni merci per la Region Industriala de Kaesong. In del 2008, quand che la Corea del Sud l'ha elegiuu on governo pussee conservator, el Nord l'ha saraa el conligament.

Dòpo 'na série de vertur e saradur la tratta a l'è verta dal 16 de settember 2013 e doperada di occasionai merci.

## Galleria di foto

File:Korail dorasan station sign mark.jpg|Segnal de la stazion
File:Dorasan station inside.jpg|Hall de la stazion
File:Korail dorasan station inside.jpg|Interni de la stazion
File:Dorasan station pyeongyang.jpg|Entrada di binari che menen a Pyongyang
File:P'yŏngbu Line tracks @ Dorasan station.jpg|I binari che menen a Pyongyang
File:Korail CommutorDieselCar.jpg|Treno in sui binari


## Vos corelaa
*Treno de la DMZ
Gesa de San Nicolò (Eupen)

La **Gesa de San Nicolò** a l'è 'na gesa de Eupen, la pussee granda e importanta, fàda su in del 1700, indova che prima la gh'era 'na gesa gotica.
Grenz-Echo

**Grenz-Echo** a l'è 'n quotidian de lengua todesca publegaa a Eupen, pensaa per la Comunità Germanofona del Belgi.

Fondaa in del 1927, el se ciama apolitegh e cristian: In tra el 1933 e la fin de la guerra mondiala a l'è staa bandii in Germania perchè anti nazista.

## Ligamm de foeura
*Grenz-Echo
Larry Storch

El **Lawrence Samuel** "**Larry**" **Storch** (New York City, 8 de genar del 1923) l'è on comegh e ator american.
Eupen-Malmedy

**Eupen-Malmedy**, ciamaa anca **Canton de l'Est**, a l'è el tocch del Belgi indova che la gh'è la minoranza todesca, che 'l roeuda intorna a Eupen, Malmedy e Sankt Vith.

'Sti terr eren part de la Germania ma, cont la sconfitta in la prima guerra mondiala, hinn staa daa al Belgi cont el Trattaa de Versailles. In del 1920 on plebiscitt, assee controvers, el sanciss l'annession. La Germania nazista, durant de la segonda guerra mondiala, l'ha riannettuu el territori, che l'è tornaa al Belgi in del 1945.

Incoeu a l'è part, per la pupart, de la Comunità Germanofona del Belgi.
Reddit minim garantii

El **reddit minim garantii** a l'è 'na misura de assistenza che la consist in d'ona somma de danee dada a quej che hinn sotta a 'na determinada soeuja per rivàgh: Se per esempi el reddit minim l'è de 700€ e vun el gh'ha on sò reddit de 500€ el riceverà 200€ per eguajà la soeuja.

L'è mìnga de sconfond cont el reddit de bas, che l'è 'na somma fissa e mìnga ligada al reddit.

## Riferiment
*Reddito di cittadinanza e reddito minimo garantito: differenze

## Vos corelaa
*Salari minim
*Imposta negativa
Büllingen

**Büllingen**  a l'è 'na città del Belgi,
part de la Comunità Germanofona del Belgi. A l'è
ministrativament dent a la Provincia de Liegi, part
de la Vallonia.

El gh'ha 5'473 abitant, l'è grand 150.49 km² e 'l confina cont .
Dialett bass germanich

El **dialett bass germanich** a l'è l'insemma di dialett de transizion in tra el Limburghes e la lengua riuparia, parlaa soratutt in la Comunità Germanofona del Belgi, in la zona de l'Eupen-Malmedy. L'è parlaa circa de Voeren a Plombières a Eupen.

In frances a l'è ciamaa anca "francon carolingg", degià che l'éra parlaa a la cort de Carlo Magn.
Brian T. Delaney

El **Brian Thomas Delaney** (Philadelphia, Pennsylvania, 17 de november del 1976) l'è on comegh e attor american.
Reppresentanza de la Comunità Germanofona a Bruxelles

La **reppresentanza de la Comunità Germanofona a Bruxelles** a l'è la reppresentanza permanenta de la Comunità Germanofona del Belgi denanz ai istituzion belga  e europee a Bruxelles.

La gh'ha el roeul de collaborà e coordinàss cont i àlter Comunità e Region del Belgi, cont i àlter Region europee e cont la familia reala per i question che revarden el Belgi oriental.
Stazion de Eupen

La **stazion de Eupen** a l'è 'na stazion ferroviaria del Belgi che la serviss Eupen, capitala de la Comunità Germanofona del Belgi.

La gh'ha trii binari, vun passant per Raeren e i alter de testa, e l'è servida de l'InterCity 01 de la SNCB che 'l connett Eupen a Ostenda, Liegi e Bruxelles.

## Servizzi
 Biliettaria automatega
 Parchegg di biciclett

## Interscambi
* Bus 14 Eupen - Eynatten - Aix-la-Chapelle
* Bus 385 Eupen - Monschau - Küchelscheid (turistich)
* Bus 394 Eupen - Bullange - Saint-Vith
* Bus 396 Eupen - La Calamine - Vaals
* Bus 722 Eupen - Raeren - Eynatten - Lichtenbusch / Köpfchen
Stazion de Raeren

La **Stazion de Raeren** a l'è 'n antiga stazion ferroviaria che la serviva la città de Raeren, in la Comunità Germanofona del Belgi. Dal 2014 la stazion e 'l sò segnalament a hinn sotta tutela di patrimòni colturaj.

La stazion la gh'eva du binari e l'éra in tra la linia 48 (Aquisgrana/Stolberg - Sankt Vith) e 49 (Welkenraedt - Raeren).
Governo de la Comunità Germanofona del Belgi

El **Governo de la Comunità Germanofona del Belgi** a l'è l'entità che la gh'ha el poder esecutiv per la Comunità Germanofona. I sò mèmber a hinn cattaa foeura del Parlament local e 'l sò Minister President a l'è anca a càpo de la comunità intrega.

## Bibliografia
* 
* 

## Vos corelaa
*Minister President de la Comunità Germanofona del Belgi
Penny Marshall

La **Carole Penny Marshall** (The Bronx, New York, 15 de ottober del 1943 – Los Angeles, California, 17 de dicember del 2018) l'è stada ona comega e attris americana.
Partii Cristian Social (Belgi)

El **Partii Cristian Social** a l'è 'n partii politegh democristian belga, attiv in la Comunità Germanofona del Belgi. Fondaa in del 1971, l'è member del Partii Popolar Europee e 'l gh'ha reppresentanza al Parlament germanofon, al Consili Provincial de Liegi, al Parlament de la Vallonia e a quell europee.

## Ligamm de foeura
*Sitt offizial

## Vos corelaa
*Center Democrategh Umanista
*Cristian-Democrategh e Umanista
Festa de la Comunità Germanofona del Belgi

La **Festa de la [[Comunità Germanofona del Belgi]]** la se festeggia el 15 de november in di noeuv comun de la Comunità, intanto che 'l rest del Belgi el fa la Festa del Re, scerna dovuda a la volontà de la Comunità de omaggià el Re, de che la minoranza a l'è sotta la soa tutela.

La Comunità, part de la Vallonia, la festeggia anca la festa de la Region Vallonia.

## Vos corelaa
*Festa de la Comunità Francofona del Belgi
*Festa de la Comunità Fiamminga del Belgi
Minister President de la Comunità Germanofona del Belgi

El **[[Minister President]]** a l'è la massima autorità de la **[[Comunità Germanofona del Belgi]]**. L'è elegiuu del Parlament ògni 5 agn e de solit a l'è esponent del primm partii de la coalizion de governo.

## Lista
*Bruno Fagnoul (1984-1986, Partii per la Libertà e el Progress)
*Joseph Maraite (1986-1999, Partii Cristian Social)
*Karl-Heinz Lambertz (1999-2014, Partii Socialista)
*Oliver Paasch (2014- , ProDG)

## Vos corelaa
*Governo de la Comunità Germanofona del Belgi
*Minister President di Fiander
*Minister President de la Region Vallona
*Minister President de la Comunità Francofona
*Minister President de la Region de Bruxelles-Capitala
Karl-Heinz Lambertz

El **Karl-Heinz Lambertz** (Amel, 4 de giugn 1952) a l'è 'n politegh belga, President del Comitaa Europee di Region dal 2017, Minister President de la Comunità Germanofona del Belgi dal 1999 al 2014 e President del sò parlament dal 2013 al 2014, oltra che member del Senad belga dal 2016.

## Riferiment
*Karl-Heinz Lambert, Comitaa di Region
Moresnet Neutral

El **Moresnet Neutral** a l'è staa on microstat europee in tra el confin de la Prussia, del Belgi e di Paes Bass, nassuu in del 1815 quand che al Congress de Vienna la Prussia e i Paes Bass s'hinn accordaa per fà la zona, cont di miner, on condomini internazional.

A circa sett chilometer de Aquisgrana, el corrispondeva a la Kelmis de incoeu. I lengov offiziai del Stat, guidaa prima di commissari reaj e poeu de 'n sindegh, eren el todesch e l'olandes, cont l'esperanto scernuu in di ultim agn de esistenza. In del 1920, 'me sanzion per la guerra a la Germania, a l'è daa al Belgi.

## Riferiment
*Europe's neutral anomaly fetes 200 years beyond borders
Kehrwegstadion

El **Kehrwegstadion** a l'è 'n stadi de Eupen, in Belgi. A l'è doperaa soratutt per i partii del folball del K.A.S. Eupen, in la prima division belga. El gh'ha 8'363 post, de che 5'603 settaa.  

## Ligamm de foeura
*Sitt del stadi
Mathieu Grosch

**Mathieu Grosch** (Eupen, 14 de settember 1950) a l'è 'n politegh belga, leader del Partii Cristian Social, President del Parlament de la Comunità Germanofona del Belgi dal 1990 al 1994 e member del sò governo dal 1986 al 1990. Dal 1991 al 2012 a l'è staa sindegh de Kelmis.

In tra el 1994 e 'l 2014 l'è staa eurodeputaa per la circoscrizion germanofona.

## Riferiment
*Mathieu Grosch, Partii Popolar Europee
Malmedy

**Malmedy**, in todesch **Malmünd** a l'è 'n comun de la Provincia de Liegi, in Vallonia.

Prima part de la Germania, a l'è taccada al Belgi in del 1920 dopo de 'n plebiscitt voruu del trattaa de Versailles, l'è vun di comun belga de lengua todesca, ma a l'è minga part de la Comunità Germanofona: L'è dònca vun di comun a facilitazion lenguistega.

## Vos corelaa
*Eupen-Malmedy
Bruno Fagnoul

El **Bruno Fagnoul** (11 de giugn 1936 - 24 de november 2023) a l'è staa 'n politegh belga del partii per la Libertà e el Progress, Minister President de la Comunità Germanofona del Belgi dal 1984 al 1986 e sindegh de Raeren dal 1989 al 2000.

## Ligam de foeura
*Bruno Fagnoul 

## Riferiment
Joseph Maraite

El **Joseph Maraite** (Waimes, 11 settember 1949 - Sankt Vith, 25 aprile 2021) a l'è 'n politegh belga, member del Partii Cristian Social, Minister President de la Comunità Germanofona del Belgi dal 1986 al 1999 e sindegh de Burg-Reuland dal 2004 al 2017.

## Riferiment
*Joseph Maraite
Warche

El **Warche** a l'è 'n fiumm del Belgi longh 42 km, che 'l nass a Büllingen e 'l sfocia in l'Amblève.

El traversa Malmedy e i lagh artificiai de Bütgenbach e Robertville, creaa di digh.
Geul

El **Geul** a l'è 'n fiumm che 'l scorr in tra i Paes Bass e 'l Belgi, longh circa 56 km. El nass a Hauset, frazion de Raeren, e 'l sfocia in la Mosa arent a Maastricht.
Pascal Arimont

**Pascal Arimont** (Malmedy, 25 de settember 1974) a l'è 'n politegh belga, eurodeputaa per el Partii Cristian Social elegiuu in la circoscrizion germanofona.

Nassuu a Malmedy, l'è 'nguu su a Amel e l'è staa, dal 1998 al 2002, assistent del Mathieu Grosch che, quand l'ha scernuu de candidàss pu, l'ha ceduu el sò pòst a lu.

## Alter progett

## Riferiment
*Pascal Arimont, Partii Popolar Europee